Kde kúpiť kopačky?
Ak idete nakupovať kopačky po prvýkrát, odporúčame vám vyhľadať predajne, kde sa na športovú obuv špecializujú a pomôžu vám s riadnym výberom. Ideálne je kopačky si vyskúšať na vlastnej nohe. Časom, keď už budete mať odskúšané, čo vám sedí, môžete sa poobzerať aj po e-shopoch, ktoré vám v prípade, že veľkosť kopačiek nesadne, bezplatne vymenia. Chybou nie sú známe obchodné siete ako Sportisimo, Intersport, Exisport alebo A3Sport.
Pri kontaktných športoch bežne dochádza k zraneniam. Kovové štuple sú pri neopatrnom zaobchádzaní a prudkom fyzickom kontakte nebezpečné. Rovnako to však platí aj o plastových štupľoch. Obuv ako taká vyslovene nebezpečná nie je, no je potrebné myslieť na to, že pri neohľaduplnom a nešportovom správaní môže prísť k úrazu.